cyanic-selkie/wikianc huggingface dataset:
பினாங்கு பன்னாட்டு வானூர்தி நிலையம்
வரலாறு
பாயான் லெப்பாஸ் பன்னாட்டு விமான நிலையம் என்று முன்பு பெயரிடப்பட்டது. 1935-ஆம் ஆண்டில் பினாங்கு மாநிலம், பிரித்தானியக் காலனித்துவ பகுதியாக இருந்தபோது இந்த விமான நிலையம், கட்டி முடிக்கப்பட்டது.
1941-ஆம் ஆண்டு டிசம்பர் மாதத்தில், இரண்டாம் உலகப் போரின் போது, ஜப்பானிய இராணுவம் பினாங்கைத் தாக்கியபோது, ஜப்பானிய வான்வழித் தாக்குதல்களால் முதலில் தாக்கப்பட்ட இடங்களில் இந்த விமான நிலையமும் ஒன்றாகும்.
ஜப்பானியர் தாக்குதல்
பட்டர்வொர்த் அரச ஆஸ்திரேலிய விமாளத்தளம்; மற்றும் பாயான் லெப்பாஸ் அனைத்துலக விமான நிலையம் உட்பட பினாங்கில் உள்ள அனைத்து விமான நிலையங்களையும் ஜப்பானியர்கள் குறிவைத்து தாக்கினார்கள். பினாங்கில் இருந்த பிரித்தானிய, ஆஸ்திரேலிய விமானப்படைப் பிரிவுகளைச் செயல் இழக்கச் செய்வதே அவர்களின் நோக்கமாக இருந்தது.
1970-களில், விமான நிலையத்தில் பெரிய விரிவாக்கம் மேற்கொள்ளப்பட்டது. பின்னர் மிகப்பெரிய பயணிகள் ஜெட் விமானமான போயிங் 747 ரக விமானங்கள் தரை இறங்குவதற்காக ஓடுபாதை நீளமாக்கப்பட்டது. 1979-ஆம் ஆண்டு விரிவாக்கப் பணிகள் நிறைவு அடைந்தன. பினாங்கு பன்னாட்டு விமான நிலையம் என்று பெயர் மாற்றம் செய்யப்பட்டது.
பொது
வடக்கில் இருந்து வரும் பயணிகள் ஜோர்ஜ் டவுன், பட்டர்வொர்த் மற்றும் பினாங்கு பாலம் மற்றும் பினாங்கு இரண்டாவது பாலம் ஆகிய இரண்டு பாலங்களையும் பார்க்க முடியும்.
நாட்டின் மற்ற பெரிய விமான நிலையங்களுடன் ஒப்பிடும்போது காத்திருப்பு நேரங்கள் குறைவு. விமான நிலையத்தில் நெரிசல் இல்லை. மற்றும் பயனாளர்களுக்குத் தேவையான அடிப்படை வசதிகள் உள்ளன.
மேலும் காண்க
பகுப்பு:பினாங்கு பகுப்பு:மலேசிய வானூர்தி நிலையங்கள்
முனையளவு (கப்பல்)
முனையளவு (Capesize) கப்பல்கள் ஆகப் பெரிய உலர் சரக்குக் கப்பல்கள். இவை சூயெஸ் கால்வாய் (சூயெசுப்பெரும வரையறை), பனாமாக் கால்வாய் (புதுப்பனாப்பெரும வரையறை) என்பவற்றுனூடு பயணம் செய்யக்கூடிய அளவிலும் பெரியவை. எனவே இவை நன்னம்பிக்கை முனை ஊடாகவோ, கொம்பு முனை ஊடாகவோ பயணம் செய்யவேண்டியிருக்கும்.
இவ்வகைக் கப்பல்கள் பரும்பொருட் காவிகள். இவை பொதுவாக நிலக்கரி, தாதுப்பொருட்கள் போன்ற மூலப்பொருட்களை எடுத்துச் செல்கின்றன. முனையளவு வகை எண்ணெய் தாங்ககளுக்குப் பயன்படுத்தப்படுவதில்லை. முனையளவுப் பருமக் காவிகளின் சராசரி அளவு 156,000 நிலைத்த எடைத் தொன்னளவு (DWT) ஆகும். எனினும், 400,000 DWT அளவு கொண்ட கப்பல்களும் (பொதுவாகத் தாதுப் பொருட்கள் எடுத்துச்செல்ல) கட்டப்படுவதுண்டு. மிகப் பெரிய அளவும், கூடிய மிதப்புயரமும் கொண்டிருப்பதால், மிகப்பெரிய ஆழம் கூடிய முனையங்களுக்கே இவை செல்ல முடியும்.
மேற்கோள்கள்
பகுப்பு:கப்பல் அளவைகள்
மதுரு ஆறு
மதுரு ஆறு அல்லது நட்டூர் ஆறு இலங்கையில் உள்ள ஆறாகும். இது பதுளையின் கிழக்குச் சாய்வுகளில் இருந்து ஊற்றெடுத்துப்பாய்கிறது. இது இலங்கையின் நீளத்தின் படி 8வது பெரிய ஆறாகும், நீரோட்டத்தின் படி 10வது பெரிய  ஆறாகும். இது நீரேந்துப்பகுதியில் சராசரியாக ஆண்டுக்கு 3060 மில்லியன் கனமீட்டர் மழை பெய்கிறது, இதில் சுமார் 26 சதவீதமான நீர் கடலை அடைவதாக மதிப்பிடப்பட்டுள்ளது. இவ்வாறு 1541 சதுர கிலோமீட்டர் நீரேந்துப்பகுதியைக் கொண்டுள்ளதோடு இது இலங்கையின் 9வது பெரிய நீரேந்துப் பகுதியாகும். , ,
ஆதாரங்கள்
பகுப்பு:இலங்கையின் ஆறுகள்
அடித்தளக் கல்
thumb|right|[[பாறைக் குவிமாடம் நிலத்தில் அடித்தளக் கல். மேலே இடப்பக்கத்தில் உள்ள வட்டமான துளை காணப்படுகிறது. கீழே குகைக்குச் செல்வதற்கான படிக்கட்டுகள் உள்ளன.]]
இடம்
தற்கால யூத கல்வியலாளர்கள் அடித்தளக் கல் நான்கு சாத்தியமான இடங்களைப் பட்டியலிட்டுள்ளனர்:
உசாத்துணை
பகுப்பு:யூதப் புனித இடங்கள் பகுப்பு:இசுலாமியப் புனித இடங்கள் பகுப்பு:கோவில் மலை
பரமபதம் விளையாட்டு
பரமபதம் விளையாட்டு ( Paramapadham Vilayattu ) சுருக்கமாக பரமபதம் என்பது 2021ஆம் ஆண்டு வெளியான இந்திய தமிழ் -மொழி அரசியல் பரபரப்பூட்டும் படமாகும். இதை இயக்குநர் திருஞானம் இயக்கியிருந்தார்.
படத்தின் வெளியீட்டு தேதி அறிவிக்கப்பட்ட அதன் அசல் தேதி பிப்ரவரி 28, 2020இல் இருந்து விவரிக்கப்படாத காரணங்களுக்காக ஒத்திவைக்கப்பட்டது. ஒரு வருடம் கழித்து, படத்தின் திரையரங்கு வெளியீடு ரத்து செய்யப்பட்டது. தம்ழி புத்தாண்டின் போது 14 ஏப்ரல் 2021 அன்று டிஸ்னி+ ஹாட்ஸ்டார் வழியாக படத்தை வெளியிட முடிவு செய்யப்பட்டது. இது நடிகை திரிசாவின் 60 வது படமாகும். இந்த படம் பெரும்பாலும் எதிர்மறையான விமர்சனங்களையேப் பெற்றது.
தயாரிப்பு
இந்தத் திட்டம் 24HRS புரொடக்சன்ஸ் என்டர்டெயின்மென்ட் மூலம் தயாரிக்கப்பட்டது.
வெளி இணைப்புகள்
பகுப்பு:இந்தியத் தமிழ்த் திரைப்படங்கள் பகுப்பு:2021 தமிழ்த் திரைப்படங்கள் பகுப்பு:திரிசா நடித்த திரைப்படங்கள்
செங்கணாங்கொல்லை அய்யனார் கோயில்
செங்கணாங்கொல்லை அய்யனார் கோயில் தமிழ்நாட்டில் விழுப்புரம் மாவட்டம், செங்கணாங்கொல்லை என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பென்சோடிரையைன்
பென்சோடிரையைன் (Benzotriyne) என்பது C6.என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். இதை வளைய[6]கார்பன் அல்லது சைக்ளோ[6]கார்பன் என்ற பெயர்களாலும் அழைக்கிறார்கள். கார்பனின் புற வேற்றுமை வடிவமான இச்சேர்மம் கருத்தியலான ஒரு வேதிச்சேர்மமாக கருதப்படுகிறது. ஆறு கார்பன் அணுக்கள் சேர்ந்து இவ்வளையச் சேர்மத்தை உருவாக்குகின்றன. மேலும் இதன் கட்டமைப்பில் முப்பிணைப்புகளும் ஒற்றைப் பிணைப்புகளும் ஒன்று விட்டு ஒன்றாக கார்பன் அணுக்களை இணைக்கின்றன .எனவேதான் இச்சேர்மத்தை வளைய[n]கார்பன் குடும்பத்தில் ஒரு சேர்மமாக வகைப்படுத்துகிறார்கள்.
உலோக நீரிலிகளை வெப்பச்சிதைவுக்கு உட்படுத்தி பென்சோடிரையைன் சேர்மத்தை உருவாக்க சில முயற்சிகள் மேற்கொள்ளப்பட்டன. ஆனால் 2011 ஆம் ஆண்டு வரையில் வெற்றி ஏதும் கிட்டவில்லை. இதற்கு மாறாக வளையயெக்சாயெக்சாயீன் எனப்படும் வளைய குமுலீன் எனப்படும் சேர்மம் உருவாக்கப்பட்டது. இதுவும் சிற்றுறுதி நிலைத்தன்மை கொண்ட ஒரு சேர்மமாகவே காணப்பட்டது.
மேற்கோள்கள்
பகுப்பு:கருத்தியலான வேதிச் சேர்மங்கள்
ஸ்ரீமத்பாகவதம்
தோற்றமும் நாரதரின் தூண்டுதலும்
17 புராணங்களையும் மகாபாரதத்தையும் இயற்றிய வியாசர், 18-வது புராணமாக பாகவதத்தை இயற்றியதே நாரதரின் உந்துதலினால்தான். 17 புராணங்களையும் மகாபாரதத்தையும் இயற்றியும் வியாசருக்கு மன நிறைவு ஏற்படவில்லை. அதற்குக் காரணம் அவையெல்லாவற்றிலும் கதைப் போக்கை மையமாய் வைத்துக்கொண்டு இயற்றியதுதான் என்கிறார் நாரதர். ஆண்டவனுடைய பெருமைகளையும் தத்துவங்களையும் மையமாக வைத்து ஒரு பாகவதபுராணம் எழுதினால்தான் மன அமைதி கிடைக்கும் என்ற நாரதரின் கருத்தை ஏற்கிறார் வியாசர். பகவானுடைய மஹிமையை தொடர்ந்து வர்ணித்து பாகவதத்தை இயற்றி தன் புத்திரன் சுகருக்கு உபதேசம் செய்தார். சுகபிரம்மம் என்று எல்லோராலும் போற்றப்பட்டவருமான சுகர் பாண்டவர்களுக்குப் பின் பட்டத்திற்கு வந்த பேரரசன் பரீக்ஷித்துக்கு எல்லா மகரிஷிகளின் முன்னிலையில் கங்கைக் கரையில்  ஏழு நாட்களில் இதை எடுத்துச் சொன்னார். அஞ்ஞனம் உபதேசிக்கையில் சூதர் என்பவர் எல்லா மகரிஷிகளுடன் அதைக் கேட்கும் பாக்யத்தைப் பெற்றார். பின்பு கலியுகம் தொடங்கிய பின் நைமிசாரண்யத்தில் சௌனகர் முதலிய மகரிஷிகளுடைய வேண்டுகோளுக் கிணங்கி சூதர் பாகவதத்தைத் தாம் சுகரிடம் கேட்டதை எடுத்துரைத்தார்.
ஒரு மேலோட்டம்
பாகவதத்தில் 12 ஸ்கந்தங்கள் உள்ளன. முதலிரண்டு ஸ்கந்தங்கள் முகவுரையாக அமைகின்றன. பாரதப்போர் முடிவிலிருந்து கதை தொடங்குகிறது. பரீக்ஷித்தின் பிறப்பு, அவர் அரசனானது,ஒரு ரிஷிபுத்திரனின் சாபத்தை சம்பாதித்துக்கொண்டது, அதன் காரணமாக கங்கைக் கரையில் விரதமிருந்து சுகரிடம் பாகவதம் கேட்கத் தொடங்கியது, பிரம்மன் பரம்பொருளிடமிருந்து நான்கே சுலோகத்தில் பாகவதத்தை உபதேசம் பெற்றது, முதலிய விபரங்கள் இம்முதலிரண்டு ஸ்கந்தங்களில் அடங்கும்.
கஜேந்திர மோட்சம்
கம்பீரமும் வீரமும் மிகுந்த யானைகளின் அரசனான கஜேந்திரன் தன் பிடிகளுடனும் குட்டிகளுடனும் காட்டில் மரங்களை உடைத்தும் மூங்கிலை உண்டும் உலாவி கொண்டிருந்தது அதன் அந்த சப்தத்தை கேட்டதுமே சிங்கம் புலி முதலிய பலம் மிகுந்த மிருகங்கள் பயந்து ஓட மற்ற சிறிய மிருகங்களான மான், முயல் முதலியவை பயமில்லாமல் அதனுடன் ஒட்டி வந்து கொண்டிருந்தன. அப்போது எங்கிருந்தோ தாமரை மலரின் நறுமணம் அவனது துதிக்கையை எட்டியது .உடனே தனது பரிவாரங்கள் சூழ அந்த பொய்கையை நோக்கி ஓடத்தொடங்கினான். வழியில் உள்ளவற்றையெல்லாம் துவம்சம் செய்து கொண்டு பொய்கையை அடைந்த கஜா தன் துதிக்கையால் தாமரைப் பூ. அல்லி ஆகியவற்றின் மகரந்தங்கள் நிறைந்த அந்த இனிய பொய்கை நீரை உறிஞ்சி உளம் குளிர பருகி, அந்த நீரை தன் பரிவாரங்களுக்கும் வழங்கினான் ஒரு குடும்பத்தலைவனைப் போல, பின் ஒரு தாமரை மலரை தான் வணங்கும் பெருமாளுக்கு சமர்பிக்க பறிக்க பொய்கைக்குள் காலை வைத்த போது அந்த பொய்கையிலிருந்த முதலை கஜேந்திரனின் காலைக் கவ்விக் கொண்டு கஜேந்திரனை தண்ணீருக்குள் இழுக்க முயன்றது. கதை முடிந்தது என்று நினைத்த கஜேந்திரன், ஆதிமூலமே என்று அலறியது. அந்த அபயக்குரல் கேட்டவுடனே பெருமாள் புள்ளேறி ( கருடன்), சுதர்சன சக்கரத்தால் முதலையை வதைத்து கஜேந்திரனைக் காப்பாற்றி அவனுக்கு மோட்சம் அளித்தான்.
தத்துவம்: வாழ்க்கையில் வறுமைப் பிடியில் சிக்கித் தவிப்பவர்கள், தொழிலில் நஷ்டமடைந்து வேறு எதுவும் செய்வதறியாமல் துடிப்பவர்கள், விரோதிகளின் மத்தியில் மாட்டிக் கொண்டு உயிருக்குப் பயந்து கொண்டிருப்பவர்கள், நல்லவர்களின் சாபத்தினால் பலவாறு அவதிப்படுபவர்கள், நோயினால் ஒவ்வொரு நாளும் துடித்துக் கொண்டிருப்பவர்கள். அத்தனை பேர்களும் தங்களது கஷ்டங்கள் நீங்க பிரார்த்தனை செய்தால் அவர்களுக்கு பகவான கருடன் மூலம் பறந்து வந்து கஷ்டங்களைப் போக்கி உயிர் காத்து அருள்வான்
மேற்கோள்கள்
பகுப்பு:சமசுகிருத இலக்கியம் பகுப்பு:இந்து சமய நூல்கள்
பராசரர்
பராசரர் வியாசருடைய தந்தை. இந்து சமயத்தின் ஆதாரநூல்களில் ஒன்றான பராசர-ஸ்ம்ருதி என்ற நூல் இவருடைய பெயரைத் தாங்குகிறது. விஷ்ணு புராணத்தின் மூல ஆசிரியரும் இவரே. வியாசர் இவர் எழுதிய விஷ்ணு புராணத்தை சீர்படுத்தி அவர் இயற்றிய மற்ற புராணங்களுடன் சேர்த்துக்கொண்டார்.
பன்னிரண்டாவது நூற்றாண்டில் ராமானுஜர் தன்னுடைய சீடர்களில் ஒருவருக்கு பராசரர் என்று பெயரிட்டார். அவர் பராசர பட்டர் என்று பிரசித்தி பெற்றார். அவர் தான் விஷ்ணு ஸஹஸ்ரநாமத்திற்கு ஒரு விரிவான பாஷ்யம் (உரை) இயற்றினார். 'பராசர-பட்ட பாஷ்யம்' என்றே புகழ் பெற்ற அவ்வுரை விஷ்ணு ஸஹஸ்ரநாமத்தின் இரண்டு சிறந்த பாஷ்யங்களில் ஒன்றாகக் கருதப்படுகிறது.
மேற்கோள்கள்
பகுப்பு:இந்து சமய நூல்கள் பகுப்பு:முனிவர்கள்
புலி வருது (திரைப்படம்)
புலி வருது (English:Puli Varudhu(Tiger is coming)) என்பது 2007ல் வெளிவந்த காதல், குடும்பத் தமிழ்த் திரைப்படம் ஆகும். இத்திரைப்படத்தை ஜி. வி. குமார் இயக்கியுள்ளார். இதில் கீதன் ரமேஷ் மற்றும் மல்லிகா கப்பூர் முக்கிய கதாப்பாதிரங்களாக நடித்துள்ளனர். மற்றும் லிவிங்ஸ்டன், கருணாஸ், சரண்யா ஆகியோரும் நடித்துள்ளனர். இத்திரைப்படம் 21 டிசம்பர் 2007 அன்று வெளியானது.
மேற்கோள்கள்
பகுப்பு:2007 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சிறீகாந்து தேவா இசையமைத்த திரைப்படங்கள்
செத்தியூ மாவட்டம்
செத்தியூ மாவட்டம் (ஆங்கிலம்: Setiu District; மலாய்: Daerah Setiu; சீனம்: 士兆县; ஜாவி: ستيو) என்பது மலேசியாவின் திராங்கானு மாநிலத்தில் உள்ள ஒரு மாவட்டம் ஆகும். திராங்கானு மாநிலத்தில் எட்டு மாவட்டங்கள் உள்ளன. அவற்றில் இந்த மாவட்டமும் ஒன்றாகும்.
இந்த மாவட்டத்தின் வடக்கில் பெசுட் மாவட்டம் (Besut District); தெற்கில் கோலா திராங்கானு மாவட்டம் (Kuala Terengganu District); கிழக்கில் கோலா நெருசு மாவட்டம் (Kuala Nerus District) மற்றும் தென்சீனக் கடல் (South China Sea) ஆகியவை எல்லைகளாக உள்ளன.
செத்தியூ மாவட்டம் திராங்கானு மாநிலத்தில் இரண்டாவது புதிய மாவட்டம்; மற்றும் குறைந்த மக்கள்தொகை கொண்ட மாவட்டமாகும். இதன் தலைநகரமான பண்டார் பரமேசுவரி (Bandar Permaisuri). இந்த மாவட்டத்தின் பொருளாதார மற்றும் வணிக மையமாகவும் செயல்படுகிறது. இந்த மாவட்டத்தில் உள்ள் மற்ற நகரங்கள் சாலோக் (Chalok), சுங்கை தோங் (Sungai Tong), குந்தோங் (Guntong) மற்றும் பெனாரிக் (Penarik).
சொல் பிறப்பியல்
19-ஆம் நூற்றாண்டில் டச்சு கிழக்கிந்திய நிறுவனத்தினால் (Dutch East Indies) இந்தோனேசிய தீவுக்கூட்டங்கள் (Indonesian archipelago) கைப்பற்றப்பட்டன. அதன் விளைவாக அந்தப் பகுதியைச் சேர்ந்த தோக் செத்தியூ (Tok Setiu) எனும் பூகிஸ் (Bugis) தலைவர் ஒருவர் திராங்கானுவிற்கு குடிபெயர்ந்தார்.
அந்தக் கட்டத்தில் திராங்கானு சுல்தான்; பூகிஸ் தலைவர் தோக் செத்தியூவிற்கும் அவரின் ஆதரவாளர்களுக்கும் கோலா திராங்கானுக்கு வடக்கே அமைந்துள்ள சமவெளியில் ஒரு கிராமத்தைத் திறக்க அனுமதி வழங்கினார்.
வரலாறு
1920-களின் முற்பகுதியில், திராங்கானுவில் பிரித்தானிய ஆட்சியின் ஆரம்ப நாட்களில், செத்தியூ மாவட்டம் ஒரு சிறிய நிலப்பரப்புடன் இருந்தது. 1923 தொடங்கி 1935 வரை அண்டை பெசுட் மாவட்டத்துடன் (Besut District) இணைக்கப்பட்டது. பின்னர் அது ஒரு தனி மாவட்டமாக மாற்றப்பட்டது.
1935-ஆம் ஆண்டில் பெசுட் மாவட்டத்திற்கும் மாநில தலைநகரான கோலா திராங்கானு நகருக்கும் இடையே செத்தியூ மாவட்டம் பிரிக்கப்பட்டது. 1985-ஆம் ஆண்டில் அதன் தற்போதைய எல்லைகளைக் கொண்ட செட்டியூ மாவட்டம் மறுசீரமைக்கப்பட்டது.
செத்தியூவில் வசிப்பவர்களில் பெரும்பாலோர் மலாய் இனத்தவர்கள். சிறுபான்மையினர் சீனர்கள், சயாமியர்கள் மற்றும் இந்தியர்கள். செத்தியூவில் உள்ள பெரும்பாலான மலாய்க்காரர்கள்; குறிப்பாக வடக்குப் பகுதியில் உள்ளவர்கள் கிளாந்தான்-பட்டாணி மலாய் மொழி பேசுகிறார்கள். இருப்பினும் செத்தியூவின் தெற்குப் பகுதியில் வசிப்பவர்கள் திராங்கானு மலாய் மொழியை அதிகமாய்ப் பயன்படுத்துகிறார்கள்.
நிர்வாகப் பிரிவுகள்
செத்தியூ மாவட்டம் 7 முக்கிம்கள் (Mukim) எனும் துணை மாவட்டங்களாகப் பிரிக்கப்பட்டுள்ளது:
வெளி இணைப்புகள்
பகுப்பு:மலேசியாவின் மாவட்டங்கள்‎ பகுப்பு:திராங்கானு பகுப்பு:திராங்கானு மாவட்டங்கள்‎
சோகன் சிங் பக்னா
பாபா சோகன் சிங் பக்னா (Sohan Singh Bhakna) (22 சனவரி 1870 - 21 திசம்பர் 1968) இவர் ஓர் இந்திய புரட்சியாளரும், கதர் கட்சியின் நிறுவனத் தலைவரும், 1915 ஆம் ஆண்டு கதர் சதித்திட்டத்தில் ஈடுபட்ட கட்சியின் முன்னணி உறுப்பினருமாவார். லாகூர் சதி விசாரணையில் கதி செய்யப்பட இவர், 1930 ல் விடுவிக்கப்படுவதற்கு முன்னர் சதித்திட்டத்தில் பங்கெடுத்ததற்காக பதினாறு ஆண்டுகள் ஆயுள் தண்டனை அனுபவித்தார். பின்னர் இவர் இந்திய தொழிலாளர் இயக்கத்துடன் நெருக்கமாக பணியாற்றினார். அகில இந்திய விவசாயிகள் சங்கத்திலும்,இந்தியப் பொதுவுடைமைக் கட்சியிலும் தனது கணிசமான நேரத்தை செலவிட்டார்.
ஆரம்ப கால வாழ்க்கை
இவர் 1870 சனவரி 22 ஆம் தேதி அமிர்தசரசின் வடக்கே உள்ள குத்ராய் குர்த் என்ற கிராமத்தில் பிறந்தார். இது இவரது தாயார் ராம் கவுரின் மூதாதையர் இல்லமாக இருந்தது. இவரது தந்தை பாய் கரம் சிங், அமிர்தசரசின் தென்மேற்கே16 கி.மீ தொலைவிலுள்ள பக்னா கிராமத்தில் குடும்பத்துடன் வசித்து வந்தார். இவர் ஷெர்கில் ஜாட் குடும்பத்தில் பிறந்தார். இவர் தனது குழந்தைப் பருவத்தை பக்னாவில் கழித்தார். அங்கு இவர் தனது கல்வியை குருத்வாரா கிராமத்திலும், ஆர்ய சமாஜத்திலும் பெற்றார். சிறு வயதிலேயே பஞ்சாபி மொழியில் படிக்கவும் எழுதவும் கற்றுக்கொண்ட இவர், இந்து மற்றும் சீக்கிய மரபுகளின் அடிப்படைகள் குறித்தும் அறிவுறுத்தப்பட்டார். இவர் தனது பத்து வயதில் லாகூர் அருகே இருந்த ஒரு நில உரிமையாளரான குஷால் சிங் என்பவரின் மகளான பிஷன் கவுர் என்பவரை மணந்தார். இவர் 1896 ஆம் ஆண்டில் தனது பதினாறாவது வயதில் ஆரம்பப் பள்ளியை முடித்தார். இவர் தனது கிராமத்தில் முதன்முதலில் தொடக்கப்பள்ளி திறக்கப்பட்டபோது பதினொரு வயதில் தொடங்கினார். அந்த நேரத்தில் இவர் உருது மற்றும் பாரசீக மொழியிலும் தேர்ச்சி பெற்ரிருந்தார்.
1900 களில் பஞ்சாபில் தோன்றிய தேசியவாத இயக்கம் மற்றும் விவசாய ப் போராட்டம் ஆகியவற்றில் இவர் ஈடுபட்டார். 1906-07 இல் காலனித்துவ எதிர்ப்பு மசோதாவுக்கு எதிரான போராட்டங்களில் பங்கேற்றார். இரண்டு ஆண்டுகளுக்குப் பிறகு, பிப்ரவரி 1909 இல், இவர் அமெரிக்காவுக்குப் பயணம் செய்ய வீட்டை விட்டு வெளியேறினார். இரண்டு மாத பயணத்திற்குப் பிறகு, சிங் 1909 ஏப்ரல் 4 அன்று சியாட்டிலை அடைந்தார்.
அமெரிக்கா
இவர் விரைவில் நகரத்திற்கு அருகில் கட்டப்பட்டு வரும் ஒரு மர ஆலையில் தொழிலாளியாக வேலையில் சேர்ந்தார். 1900 களின் இந்த முதல் தசாப்தத்தில், வட அமெரிக்காவின் பசிபிக் கடற்கரை பெரிய அளவில் இந்திய குடியேற்றத்தைக் கண்டது. புலம்பெயர்ந்தோரில் பெரும் பகுதியினர் குறிப்பாக பிரித்தானிய இந்தியாவின் பஞ்சாப் பகுதியிலிருந்து வந்தவர்கள். இது பொருளாதார மந்தநிலையையும் விவசாய அமைதியின்மையையும் எதிர்கொண்டது. கனேடிய அரசாங்கம் தெற்காசியர்கள் கனடாவுக்குள் நுழைவதைக் கட்டுப்படுத்துவதையும், ஏற்கனவே நாட்டில் உள்ளவர்களின் அரசியல் உரிமைகளை கட்டுப்படுத்துவதையும் நோக்கமாகக் கொண்ட தொடர்ச்சியான சட்டங்களுடன் இந்த வருகையை சந்தித்தது. பஞ்சாபி சமூகம் இதுவரை பிரித்தானிய இராச்சியத்திற்கும் பொதுநலவாய நிறுவனத்திற்கும் ஒரு முக்கியமான விசுவாசமான சக்தியாக இருந்தது. பிரித்தானியர் மற்றும் வெள்ளை குடியேறியவர்களுக்கு நீட்டிக்கப்பட்ட பிரிட்டிசு மற்றும் பொதுநலவாய அரசாங்கங்களிடமிருந்து அதன் அர்ப்பணிப்பு, சம வரவேற்பு மற்றும் உரிமைகளை மதிக்க சமூகம் எதிர்பார்த்தது. இந்த சட்டங்கள் சமூகத்தில் வளர்ந்து வரும் அதிருப்தி, ஆர்ப்பாட்டங்கள் மற்றும் காலனித்துவ எதிர்ப்பு உணர்வுகளுக்கு ஊட்டமளித்தன. பெருகிய முறையில் கடினமான சூழ்நிலைகளை எதிர்கொண்ட சமூகம் தன்னை அரசியல் குழுக்களாக ஒழுங்கமைக்கத் தொடங்கியது. ஏராளமான பஞ்சாபியர்களும் அமெரிக்காவிற்கு குடிபெயர்ந்தனர். ஆனால் அவர்கள் இதே போன்ற அரசியல் மற்றும் சமூக பிரச்சினைகளை எதிர்கொண்டனர். இந்த குழுக்களிடையே ஆரம்பகால படைப்புகள் 1908 ஆம் ஆண்டில் இந்திய மாணவர்களும் பஞ்சாபி குடியேறியவர்களான பி.எஸ்.காங்கோஜ், பண்டிட் கன்சி ராம், தாரக்நாத் தாசு மற்றும் பகவான் சிங் கியானி போன்றவர்களும் ஒரு அரசியல் இயக்கத்தை நோக்கி செயல்பட்டு வந்த காலத்திலிருந்தே உள்ளன. ஓரிகானின் போர்ட்லேண்டில் காங்கோஜ் இந்திய சுதந்திரக் கழகத்தை நிறுவினார். இந்த நேரத்தில் இந்த அரசியல் இயக்கம் இந்திய குடியேறியவர்களிடையே வலுவாக உருவானது. இவரது படைப்புகள் இவரை அந்த நேரத்தில் அமெரிக்காவில் இருந்த மற்ற இந்திய தேசியவாதிகளுடன் நெருக்கமாகக் கொண்டுவந்தன.
இதற்கிடையில், இந்தியா ஹவுஸ் மற்றும் இந்திய மாணவர்களின் தேசியவாத செயல்பாடு 1910 நோக்கி கிழக்கு கடற்கரையில் வீழ்ச்சியடையத் தொடங்கியது. ஆனால் படிப்படியாக மேற்கு நோக்கி சான் பிரான்சிஸ்கோவிற்கு மாறியது. ஐரோப்பாவிலிருந்து வந்த ஹர் தயாலின் இந்த வருகையானது நியூயார்க்கில் உள்ள அறிவுசார் கிளர்ச்சியாளர்களுக்கும், முக்கியமாக பஞ்சாபி தொழிலாளர் தொழிலாளர்கள் மற்றும் மேற்கு கடற்கரையில் குடியேறியவர்களுக்கும் இடையிலான இடைவெளியைக் குறைத்து, கதர் இயக்கத்தின் அடித்தளத்தை அமைத்தது. 1913 ஆம் ஆண்டு கோடையில், கனடா மற்றும் அமெரிக்காவில் வசிக்கும் இந்தியர்களின் பிரதிநிதிகள் ஸ்டாக்டனில் சந்தித்தனர். அங்கு பசிபிக் கடற்கரையின் இந்துஸ்தானி தொழிலாளர்கள் என்ற அமைப்பை நிறுவ முடிவு செய்யப்பட்டது. பசிபிக் கடலோர இந்துஸ்தான் சங்கம், 1913 ஆம் ஆண்டில் அமெரிக்காவில் ஹர் தயால், பி.எஸ்.காங்கோஜ் மற்றும் பக்னா தலைமையில் உருவாக்கப்பட்டது. பக்னா அதன் தலைவராக இருந்தார். இது இந்திய குடியேறியவர்களிடமிருந்து உறுப்பினர்களை ஈர்த்தது, பெரும்பாலும் பஞ்சாபிலிருந்து. அதன் உறுப்பினர்கள் பலர் பெர்க்லியில் உள்ள கலிபோர்னியா பல்கலைக்கழகத்தைச் சேர்ந்தவர்கள், தயால், தாரக் நாத் தாசு, கர்த்தார் சிங் சரபா மற்றும் வி.ஜி. பிங்கிள். கட்சி விரைவில் இந்திய வெளிநாட்டவர்களிடமிருந்து, குறிப்பாக அமெரிக்கா, கனடா மற்றும் ஆசியாவிலிருந்து ஆதரவைப் பெற்றது. லாஸ் ஏஞ்சல்ஸ், ஆக்ஸ்போர்டு, வியன்னா, வாசிங்டன், டி.சி மற்றும் சாங்காய் ஆகிய இடங்களில் கதர் கூட்டங்கள் நடைபெற்றன.
கதர் இயக்கம்
கதர் கட்சி பசிபிக் கடற்கரை இந்துஸ்தான் சங்கத்திலிருந்து உருவானது. ஆயுத புரட்சியின் மூலம் இந்தியாவில் பிரித்தானிய காலனித்துவ அதிகாரத்தை அகற்றுவதே கதரின் இறுதி குறிக்கோளாக இருந்தது. ஆதிக்க நிலை மிதமான காங்கிரசின் தலைமையிலான இந்திய விடுதலை இயக்கத்தையும், பிந்தைய அரசியலமைப்பு முறைகளையும் மென்மையாக அது கருதியது. இந்திய வீரர்களை கிளர்ச்சிக்கு தூண்டுவதே கதரின் முதன்மையான உத்தியாகும். அதற்காக, நவம்பர் 1913 இல் கதர் சான் பிரான்சிஸ்கோவில் யுகந்தர் ஆசிரம அச்சகத்தை நிறுவியது. பத்திரிகைகள் இந்துஸ்தான் கதர் செய்தித்தாள் மற்றும் பிற தேசியவாத இலக்கியங்களை தயாரித்தன.
குறிப்புகள்
பகுப்பு:1968 இறப்புகள் பகுப்பு:1870 பிறப்புகள்
தங்கபாண்டியன்
தங்கபாண்டியன் (இறப்பு: சூலை 31, 1997) ஓர் தமிழக அரசியல்வாதி ஆவார். இவர் 1989 மற்றும் 1996 ஆம் ஆண்டுகளில் நடந்த சட்டமன்றத் தேர்தலில், அருப்புக்கோட்டை தொகுதியிலிருந்து, தி.மு.க சார்பில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவரது பிள்ளைகளான தங்கம் தென்னரசு, தமிழச்சி தங்கப்பாண்டியன் ஆகியோரும் தி.மு.கவில் உறுப்பினராக உள்ளனர்.
மேற்கோள்கள்
பகுப்பு:திராவிட முன்னேற்றக் கழக அரசியல்வாதிகள் பகுப்பு:தமிழக அரசியல்வாதிகள் பகுப்பு:11 ஆவது தமிழ்நாடு சட்டமன்ற உறுப்பினர்கள் பகுப்பு:விருதுநகர் மாவட்ட நபர்கள் பகுப்பு:1997 இறப்புகள்
ரசலின் தேனீர் கேத்தல்
right|200px ரசலின் தேனீர் கேத்தல் (Russell's teapot) இறைமறுப்புக் கொள்கையை விளக்கும் ஒர் உவமை ஆகும். இந்த உவமை பெர்ட்ரண் ரசலால் முதலில் எடுத்தாளப்பட்டது. இந்த உவமை கடவுள் உள்ளாரென நிரூபிக்கும் நிர்ப்பந்தம் நம்பிக்கையாளரிடமே உள்ளது என்பதை விளக்க உதவுகிறது. அந்த உவமை பின்வருமாறு:
கோள்களைப் போல சூரியனைச் ஒரு தேனீர் கேத்தல் சுற்றுகின்றது, அதுவும் மிகச் சிறிய அல்லது மாயமான கேத்தல், உயர் ஆற்றல் மிக்க தொலைநோக்கிகளால் பார்க்க முடியாத ஒரு தேனீர் கேத்தல் இவ்வாறு சுற்றுகின்றது என்று ஒருவர் கூறிகிறார். இந்த கூற்றை பிழையென நிரூபிக்க முடியாது, அதனால் இந்த கூற்று சரியென அவர் வாதிடுகிறார். இதுதான் உவமை. அதாவது மேற்கூறியபடி இல்லை என்று நிரூபிக்க முடியாத ஒரு கேத்தல் வானில் சுற்றுகின்றது என்று வாதிடுவது முட்டாள்தனம். இதற்கான சாத்தியக்கூறு மிகக்குறைவு. எனவே ஆதாரபூர்வமாக நிரூபிக்க வேண்டிய கடமை கேத்தல் வானில் சுற்றுகின்றது என்று வாதிடுபவைரையே சாரும். மனித கருவிகளுக்கு அப்பாற்பட்டதாக இறை ஒன்று உள்ளது என்று எவராவது வாதிடுவார்களாயின், அது இருக்கிறதென்று நிரூபிப்பது அவர்களது கடமை என்பது இந்த உவமையின் நீட்சி ஆகும்.
வெளி இணைப்புகள்
பகுப்பு:இறைமறுப்பு வாதங்கள் பகுப்பு:சமயம் பற்றிய விமர்சனங்கள்
அனுமனந்தல் ஊராட்சி
அனுமனந்தல் கீழ்குப்பம், ஊராட்சி (Anumanandal Gram Panchayat), தமிழ்நாட்டின் கள்ளக்குறிச்சி மாவட்டத்தில் உள்ள சின்னசேலம் வட்டாரத்தில் அமைந்துள்ளது. இந்த ஊராட்சி, கள்ளக்குறிச்சி சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2308 ஆகும். இவர்களில் பெண்கள் 1161 பேரும் ஆண்கள் 1147 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
வங்காள தொண்டர் படை
ஆரம்பம்
இந்திய தேசிய காங்கிரசின் 1928 கொல்கத்தா அமர்வின் போது சுபாஷ் சந்திரபோஸ் தன்னார்வலர்களின் குழுவை ஏற்பாடு செய்தார். இந்த குழு வங்காள தொண்டர் படை என்று பெயரிடப்பட்டது. மேலும், மேஜர் சத்ய குப்தா தலைமையில் இருந்தது. சுபாஷ் சந்திரபோஸ் தானே பொது அதிகாரியாக இருந்தார். காங்கிரசின் கொல்கத்தா அமர்வு முடிந்ததும், வங்காள தொண்டர் படையினர் தங்கள் நடவடிக்கைகளைத் தொடர்ந்தனர். விரைவில், இது ஒரு செயலில் புரட்சிகர சங்கமாக மாற்றப்பட்டது.
செயல்பாடுகளும் குறிப்பிடத்தக்க உறுப்பினர்களும்
வங்காள தொண்டர் படை 1930 களின் முற்பகுதியில் 'ஆபரேஷன் ஃப்ரீடம்' என்பதை தொடங்க முடிவு செய்தனர். முதன்மையாக வங்காளத்தின் வெவ்வேறு சிறைகளில் காவல் துறையினரின் அடக்குமுறைக்கு எதிர்ப்பு தெரிவித்தனர்.
ஆகத்து 1930 இல், டாக்காவில் உள்ள மருத்துவ பள்ளி மருத்துவமனையில் சேர்ந்திருந்த காவல்துறை தலைமை இயக்குநர் லோமான் என்பவரைக் கொல்ல புரட்சிகர குழு திட்டமிட்டது. ஆகத்து 29, 1930 அன்று, மருத்துவப் பள்ளியின் மாணவராக இருந்த பெனாய் பாசு, ஒரு பாரம்பரிய வங்காள உடையில் சாதாரணமாக உடையணிந்து, பாதுகாப்பை மீறி, நெருங்கிய இடத்தில் துப்பாக்கிச் சூடு நடத்தினார். லோமன் உடனடியாக இறந்தார். காவல் கண்காணிபாளர் ஹோட்சன் படுகாயமடைந்தார். பின்னர் பெனாய் பாசு டாக்காவிலிருந்து கொல்கத்தாவுக்கு தப்பிக்க முடிந்தது.
சிறைகளில் உள்ள கைதிகளை மிருகத்தனமாக நடத்துவதற்கு சிறைச்சாலைத் தலைமை இயக்குநர் லெப்டினன்ட் கேர் என்.எஸ் சிம்ப்சன் அடுத்த இலக்கானார். கொல்கத்தாவில் உள்ள டல்ஹெளசி சதுக்கத்தில் உள்ள செயலக கட்டிடம் - எழுத்தாளர்கள் கட்டிடம் மீது தாக்குதல் நடத்துவதன் மூலம் அவரைக் கொல்ல மட்டுமல்லாமல், பிரித்தானிய அதிகாரப்பூர்வ வட்டாரங்களைத் தாக்கவும் புரட்சியாளர்கள் முடிவு செய்தனர்.
திசம்பர் 8, 1930 அன்று, பெனாய் பாசு, தினேஷ் குப்தா மற்றும் பாதல் குப்தா ஆகியோர் ஐரோப்பிய உடையில் உடையணிந்து எழுத்தாளர்கள் கட்டிடத்திற்குள் நுழைந்து சிம்ப்சனை சுட்டுக் கொன்றனர். சுபாஷ் சந்திர போஸை சிறையில் தாக்கிய பிரிட்டிஷ் ஐஜியை சுட்டுக்கொன்ற மூன்று இந்தியர்களின் தியாக வரலாறு
பிரித்தானிய காவலர்கள் துப்பாக்கிச் சூடு நடத்தத் தொடங்கினர். மூன்று இளம் புரட்சியாளர்களுக்கும் காவல்துறையினருக்கும் இடையில் ஒரு சிறிய துப்பாக்கிச் சண்டை நடந்தது. திவினம், பிரெண்டிஸ், நெல்சன் உள்ளிட்ட சில அதிகாரிகள் துப்பாக்கிச் சூட்டின் போது காயமடைந்தனர்.
விரைவில் காவலர்கள் இவர்களை சூழ்ந்தனர். இருப்பினும், மூவரும் தாங்கள் கைது செய்யப்படுவதை விரும்பவில்லை. பாதல் பொட்டாசியம் சயனைடை எடுத்துக் கொண்டார். அதே நேரத்தில் பெனாய் மற்றும் தினேஷ் தங்களது சொந்த துப்பாக்கியால் சுட்டுக் கொண்டனர். பாதல் சம்பவ இடத்திலேயே இறந்தார். பெனாய் மருத்துவமனைக்கு கொண்டு செல்லப்பட்டார். அங்கு அவர் திசம்பர் 13, 1930 அன்று இறந்தார். ஆபத்தான காயத்திலிருந்து தினேஷ் உயிர் தப்பினார். அவர் குற்றம் சாட்டப்பட்டு விசாரணையின் முடிவில் எதிர்ப்பு நடவடிக்கைகள் மற்றும் கொலைக்காக தூக்கிலிடப்பட்டார்.
இவர்களைத் தவிர, 1930 களில் இந்திய சுதந்திரம் வரை வங்காள தொண்டர்களின் உறுப்பினர்கள் தீவிரமாக இருந்தனர், பிரித்தானிய இராச்சிய ஆட்சியிலிருந்து இந்தியாவை விடுவிப்பதற்கான காரணத்திற்காக தங்களை அர்ப்பணித்தனர்.
குறிப்புகள்
பகுப்பு:இந்திய விடுதலைப் போராட்டம்
மறவநத்தம் சுப்பிரமணியசுவாமி கோயில்
மறவநத்தம் சுப்பிரமணியசுவாமி கோயில் தமிழ்நாட்டில் பெரம்பலூர் மாவட்டம், மறவநத்தம் என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:பெரம்பலூர் மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கோதம் நகரம்
கௌதம் நகரம் (Gotham City) என்பது பேட்மேன் வரைகலையில் இடம்பெறும்ம் கற்பனை அமெரிக்க நகரமாகும். இந்நகரில் பேட்மேன் வசிப்பதாக பேட்மேன் #4 (வின்டர் 1940)ல் கூறப்பட்டது. இந்நகரம் நியூயார்க் டைம்ஸ் பத்திரிக்கை ஆசிரியரான வில்லியம் சாபயர் புரூக்ளின் பாலம், கிரீன்விச் கிராமம் உள்ளிட்ட நகரங்களை அடிப்படையாகக் கொண்டு வடிவமைக்கப்பட்டுள்ளதாக கூறியுள்ளார். "
வெளி இணைப்புகள்
பகுப்பு:டீசீ வரைகலை புகழ்பெற்ற இடங்கள்
சான் டியேகோ (சிலி)
சான்ட்டியேகோ  (Santiago) அல்லது சிலியின் சான்ட்டியேகோ (Santiago de Chile), சிலியின் தலைநகரமும் நாட்டின் மிகப்பெரும் நகரமும் ஆகும். பல அடுத்தடுத்த நகராட்சிகள் ஒன்றிணைந்து சான்ட்டியேகோ பெருநகரம்(Greater Santiago)  என்றழைக்கப்படுகிறது. நாட்டின் மையப் பள்ளத்தாக்கில் கடல்மட்டத்திலிருந்து 520 m உயரத்தில் அமைந்துள்ளது. இது தலைநகராக இருந்தபோதும் நாட்டின் சட்டமன்றங்கள் இங்கிருந்து மேற்கில் ஒருமணி நேரப் பயணத்தில் உள்ள கடற்கரை நகரான வால்பரைசோவில் கூடுகின்றன.
சான்ட்டியேகோ பல பன்னாட்டு நிறுவனங்களின் வலயத் தலைநகராகவும் நிதி நிறுவனங்களின் மையமாகவும் விளங்குகிறது. இங்கு பல்வேறுபட்ட பன்னாட்டுப் பண்பாடு தழைத்துள்ளது.
சந்தேகவுண்டன்பாளையம் ஊராட்சி
சந்தேகவுண்டன்பாளையம் ஊராட்சி (Santhegoundenpalayam Gram Panchayat), தமிழ்நாட்டின் கோயம்புத்தூர் மாவட்டத்தில் உள்ள பொள்ளாச்சி வடக்கு வட்டாரத்தில் அமைந்துள்ளது. இந்த ஊராட்சி, பொள்ளாச்சி சட்டமன்றத் தொகுதிக்கும் பொள்ளாச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1559 ஆகும். இவர்களில் பெண்கள் 793 பேரும் ஆண்கள் 766 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:பொள்ளாச்சி வடக்கு ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
தானேசுவர் மகாதேவர் கோயில்
தானேசுவர் மகாதேவர் கோயில், (Sthaneshwar Mahadev Temple) சிவபெருமானுக்கு அர்ப்பணிக்கப்பட்ட பழமையான ஒரு கோயிலாகும். இந்த கோயில், இந்தியாவின் ஹரியானா மாநிலத்தின் குருஷேத்ரா மாவட்டத்தில் உள்ள பழைய குருஷேத்ரா நகரத்தில் அமைந்துள்ளது. இங்குதான் பாண்டவர்கள் கிருஷ்ணருடன் சேர்ந்து மகாபாரதப் போரில் வெற்றி பெற சிவனிடம் பிரார்த்தனை செய்து ஆசி பெற்றனர் என்று கருதப்படுகிறது. ஒன்பதாவது குருவான ஸ்ரீ தேக் பகதூர் தானேசுவர் தீர்த்தத்திற்கு அருகில் உள்ள ஒரு இடத்தில் தங்கியிருந்தார், இந்த கோவிலுக்கு அருகில் ஒரு குருத்வாரா உள்ளது.
இது, மகாவிஷ்ணுவுக்கும் தாதீசிக்கும் வாக்குவாதம் ஏற்பட்டு தாதீசி தேவதைகளை வென்ற இடம் என்று சொல்லப்படுகிறது.
வரலாறு
தானேசுவர் என்றழைக்கப்படும் இக் கோயில், சிவபெருமானுக்கு அர்ப்பணிக்கப்பட்டுள்ளது, அதனால்,  தற்போது தானேசர் நகரம் அல்லது குருக்ஷேத்திர நகரம் என்று அழைக்கப்படுகிறது. பழங்கால நகரமான தானேசுவரின் பிரதான தெய்வமாக இக் கோயில் உள்ளது. புராணக்கதைகள் அதன் தொன்மையை மகாபாரத காலகட்டத்திற்கு வைக்கின்றன. கிருஷ்ணர், பாண்டவர்களுடன் சேர்ந்து இங்கு வந்து, சிவபெருமானை வழிபட்டு, மகாபாரதப் போரில் வெற்றிபெறுவதற்காக வரம் பெற்றதாகக் கூறப்படுகிறது. கிருஷ்ணர் விசேஷமாக, ஓ கடவுளே “மகேஸ்வரா” நான் எந்த சூழ்நிலையிலும் பாண்டவர்களை (தர்மத்தை) பாதுகாப்பேன், ஆனால் என்னால் கட்டுப்படுத்த முடியாத சில சக்திவாய்ந்த அஸ்திரங்கள் கௌரவர்களிடம் உள்ளன. (கௌரவர்கள் யாராலும் கட்டுப்படுத்த முடியாத கொடிய அஸ்திரம் கொண்டவர்கள் என்று நம்பப்படுகிறது). மகாகாலன் என்று அழைக்கப்படும் சிவபெருமானைத் தவிர, வேறு எவராலும் அதை தடுக்க இயலாது. அதனால், தர்மம் வெல்வதற்கு உதவி செய்ய வேண்டும் என்று பிரார்த்தனை செய்தார் என வரலாறு கூறுகிறது. இந்த கோயிலை தரிசிக்காமல் குருக்ஷேத்திரத்திற்கு மகாகால யாத்திரை சென்றால் அது முழுமையற்றதாகவும் பலனற்றதாகவும் கருதப்படுகிறது. தானேசுவரத்தின் வர்தனப் பேரரசின் நிறுவனர் புஷ்பபூதி, தனது ராஜ்ஜியத்தின் தலைநகருக்கு தானேசுவர் சிவனின் பெயரை சூட்டினார். இந்த கோயில், மூன்றாவது பானிபட் போருக்கு முன்பு குஞ்ச்புராவில் அகமது ஷா அப்தாலியை வென்றதன் நினைவாக மராட்டியப் படைகளின் தளபதியான சதாசிவ்ராவ் பாவ் என்பவரால் கட்டப்பட்டது என்று கூறப்படுகிறது.
புராணம்
கோயிலை ஒட்டியுள்ள குளத்தின் நீர் புனிதமானது என்று புராணம் கூறுகிறது. இந்த குளத்தின் சில துளிகள் தண்ணீர் மன்னன் பான் என்பவரின்  தொழுநோயைக் குணப்படுத்தியது என சொல்லப்படுகிறது. இந்த பழமையான, புனிதமான கோவிலுக்கு வருகை தராமல் குருக்ஷேத்திர யாத்திரை முழுமையடையாது என்று நம்பப்படுகிறது. குளமும் கோயிலும் தானேசர் நகரத்திலிருந்து சிறிது தொலைவில் அமைந்துள்ளது, இது இந்த கோயிலின் பெயரிலேயே அழைக்கப்படுகிறது. சிவபெருமான் முதன்முதலில் இங்கு லிங்க வடிவில் வழிபட்டதாகவும் நம்பப்படுகிறது.யமுனை கரையில் தவம் செய்த மகாபாரத நாயகர்களின் மூதாதையரான முனிவர் குரு, வழிபட்ட இடமென்றும், பெரும் வீரரான பரசுராமர் பல சத்திரியர்களைக் இங்கு கொன்றார் என்றும் புராணங்கள் கூறுகிறது.
தெய்வத்தைப் பற்றி
தானேசுவர் கோயில் சிவபெருமானின் உறைவிடம் ஆகும். இந்த நகரம் பேரரசர் ஹர்ஷவர்தனாவின் தலைநகராக செயல்பட்டது. குவிமாடம் வடிவ கூரையுடன் கூடிய கோயில் ஒரு பிராந்திய வகை கட்டிடக்கலையைப் பின்பற்றுகிறது. மேற்கூரையின் முகப்பில் உயரமான சிகரத்துடன் 'ஆம்லா' வடிவில் உள்ளது. இங்குள்ள லிங்கம் பழமையானது. மேலும்,  உள்ளூர் மக்களால் இன்றும் வணங்கப்படுகிறது.
வெளி இணைப்புகள்
பகுப்பு:மகாபாரதம் பகுப்பு:அரியானாவிலுள்ள இந்துக் கோயில்கள்
ஜேம்சு எட்வார்டு கீலர்
வாழ்க்கையும் தொழிலும்
கீலர் 1888 முதல் இலிக் வான்காணகத்தில் பணிபுரிந்தார். 1891இல் அலெகனி வான்காணகத்தில் இயக்குநராக அமர்ந்ததும் அங்கிருந்து விலகினார். பிறகு 1898இல் இலிக் வான்காணகத்துக்கு இயக்குநராக வந்தார். 1900க்குப் பிறகு நெடுநாட்கள் இல்லாமல் இதற்குள் இயற்கை எய்தினார். அலெகனி வான்காணகத்தில் உள்ள 31 அங்குல தொலைநோக்கி அடியில் அவரது உடல்நீறு ஒரு குடலையில் வைக்கப்பட்டுள்ளது.
கீலர் ஜார்ஜ் ஃஏலுடன் இணைந்து வானியற்பியல் இதழைத் தொடங்கித் தொடர்ந்து நடத்தினார். அது இன்றும் மிகச் சிறந்த வானியல் இதழாக விளங்குகிறது.
அவரது தந்தையார் எஃப். வில்லியம் ஆவார்; தாயார் அன்னா நீத்தன் கீலர். அவர் 1891இல் மணம்புரிந்தார். இவர்களுக்கு இரு குழந்தைகள்.
தகைமைகளும் பங்களிப்பும்
கீலருக்கு 1899இல் என்றி டிரேப்பர் பதக்கத்தை அமெரிக்கத் தேசிய அறிவியல் கல்விக்கழகம் தந்தது. இவர் 1900இல் பசிபிக் வானியல் கழகத்தின் தலைவராகத் தேர்ந்தெடுக்கப்பட்டார்.
கீலரும் பிறரும் உடன்தொடர, 1880இல் அலெகனி வான்காணக இயக்குநர் சாமுவேல் பியர்பான்ட் இலாங்லே விட்னி மலையின் கொடுமுடிக்கு அறிவியல் தேட்டப்பணிக்காகச் சென்றார். இத்தேட்டத்தின் நோக்கம் சூரியக் கதிர்வீச்சு புவி வளிமண்டலத்தில் குத்துயரத்தைப் பொறுத்து எப்படி வேறுபட்டவிகிதத்தில் உட்கவரப்படுகிறது என, உயர், தாழ்மட்ட உட்கவர் மதிப்புகளை ஒப்பிட்டு, ஆய்தலே ஆகும். இந்தத் தேட்டத்தால் 14,240 அடி உயரத்தில் உள்ள விட்னி மலையின் ஒரு கொடுமுடி "கீலர் ஊசி" எனப் பெயரிடப்பட்டுள்ளது.
சனிக் கோள் வளையங்களுக்கிடையில் உள்ள சந்து கீலர் சந்து எனவும் செவ்வாயில் உள்ள ஒரு மொத்தல் குழிவாய் கீலர் குழிவாய் எனவும் நிலாவில் உள்ள ஒரு குழிப்பள்ளம் கீலர் குழிப்பள்ளம் எனவும், ஒரு சிறுகோள் 2261 கீலர் எனவும் இவரது நினைவாகப் பெயரிடப்பட்டுள்ளன.
வெளி இணைப்புகள்
பகுப்பு:1857 பிறப்புகள் பகுப்பு:1900 இறப்புகள் பகுப்பு:அமெரிக்க வானியலாளர்கள் பகுப்பு:அமெரிக்க வானியற்பியலாளர்கள் பகுப்பு:சிறுகோள் கண்டுபிடிப்பாளர்கள்
யூதா ததேயு (திருத்தூதர்)
புனித யூதா ததேயு (Saint Jude (Apostle), முதலாம் நூற்றாண்டில் வாழ்ந்தவர்), இயேசுவின் பன்னிரு திருத்தூதர்களுள் (அப்போஸ்தலர்களுள்) ஒருவர். கிரேக்க சொல் ஆனா Ιούδας -ஐ யூதா எனவும் அல்லது யுதாசு எனவும் மொழிபெயர்க்கலாம். எனவே இயேசுவை காட்டிக்கொடுத்த யுதாசுவிடமிருந்து வேறுபடுத்த இவரை ததேயு என்றோ லேபெசியுஸ் என்றோ யாக்கோபின் மகன் யூதா என்றோ அழைப்பர். யோவான் நற்செய்தியாளர் இவரை "யூதா - இஸ்காரியோத்து யூதாசு அல்ல" என்று குறிப்பிடுகிறார்.
இவருக்கு கிரேக்கமும் அரமேயமும் தெரியும். இவர் உழவு தொழில் செய்துவந்தார்.
சுமார் கிபி 67-ஆம் ஆண்டு, லெபனானில் (ஈரான்) இவர் கோடரியால் வெட்டப்பட்டு இரத்த சாட்சியாய் மரித்தார். இவரது மீபோருட்கள் பின்நாளில் வத்திக்கானில் உள்ள புனித பேதுரு பேராலயத்திற்கு எடுத்துச்செல்லப்பட்டன.
இவரது விழா நாள் அக்டோபர் 28.
"இவருடைய சகோதரர் யாக்கோபு, யோசேப்பு, சீமோன் யூதா அல்லவா?" என்னும் வாசனத்தின் அடிப்படையில் யூதா திருமுக ஆசிரியர் இவராக இருக்கலாம் என்று சிலர் கருதுகின்றனர். எனினும் அவ்வாரிருக்க மிகுதியான வாய்ப்பு இல்லை. ஏனெனில் அத்திருமுகத்தில் திருத்தூதர்கள் கடந்த காலத்தவராகக் குறிப்பிடப்படுகின்றனர் மேலும் அத்திருமுகம் நம்பிக்கை (விசுவாசம்) உண்மைகளின் தொகுப்பாகக் காட்டப்படுகிறது. கி.பி. இரண்டாம் நூற்றாண்டோடு தொடர்புடைய ஞான உணர்வுக் கொள்கைகள் கண்டிக்கப்படுகின்றன; ஆகவே அது முதலாம் நுற்றாண்டில் எழுதப்பட்டதாக ஏற்றுக் கொள்வது கடினம்.
உசாத்துணை
Yudas 猶大
குடச்சி சட்டமன்றத் தொகுதி
குடச்சி சட்டமன்றத் தொகுதி (Kudachi Assembly constituency) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது பெலகாவி மாவட்டத்தில் உள்ளது. இத்தொகுதியானது, பட்டியல் சாதியினருக்காக ஒதுக்கப்பட்ட ஒரு தனித்தொகுதி ஆகும். சிக்கோடி மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 5 ஆகும்.
மேற்கோள்கள்
பகுப்பு:கர்நாடக சட்டமன்றத் தொகுதிகள் பகுப்பு:பெளகாவி மாவட்டம்
டோங்கா நடவடிக்கை
டோங்கா நடவடிக்கை (Operation Tonga) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு போர் நடவடிக்கை. இது ஓவர்லார்ட் நடவடிக்கையின் ஒரு பகுதியாகும். ஓவர்லார்ட் நடவடிக்கையில் பிரிட்டானிய வான்குடை வீரர்களின் தரையிறக்கம் மற்றும் தாக்குதல்களுக்கு டோங்கா நடவடிக்கை என்று குறிப்பெயரிடப்பட்டிருந்தது.
நாசி ஜெர்மனியின் ஆக்கிரமிப்பிலிருந்த பிரான்சு மீதான நேசநாட்டு கடல்வழி படையெடுப்பு ஜூன் 6, 1944ல் தொடங்கியது. கடல்வழியே தரையிறங்கும் படைகளுக்குத் துணையாக பிரிட்டானிய மற்றும் அமெரிக்க வான்குடை படைப்பிரிவுகள் வான்வழியே பிரான்சில் தரையிறக்கப்பட்டன. பிரான்சின் உட்பகுதிக்கு விரைந்து முன்னேற உதவியாக சில முக்கிய பாலங்களைக் கைப்பற்றுவது, ஜெர்மானிய இருப்புப் படைகள் நார்மாண்டி களத்துக்குச் செல்ல பயன்படுத்தக் கூடிய பாலங்களைத் தகர்த்தல், நார்மாண்டிக் கடற்கரையைத் தாக்கக் கூடிய பீரங்கி நிலைகளை அழித்தல் போன்ற இலக்குகள் இப்படையினருக்குக் கொடுக்கப்பட்டிருந்தன. பிரிட்டானிய 6வது வான்குடை டிவிசன், ஜூன் 5 முதல் 7ம் தேதி வரை பிரான்சில் வான்வழியே தரையிறங்கியது.
மோசமான வானிலையாலும், விமானிகளின் தவறினாலும் முடிவு செய்யப்பட்ட இலக்குகளில் அல்லாமல் வேறு இடங்களில் பிரிட்டானியப் படைகள் தரையிறங்கின. இதனால் துவக்கத்தில் தாக்குதல்களை ஒருங்கிணைப்பதில் குழப்பம் நிலவியது. பின்னர் சமாளித்துக் கொண்டு கான் கால்வாய், ஓர்ன் ஆறு ஆகியவற்றின் குறுக்கே இருந்த பாலங்களைத் தாக்கிக் கைப்பற்றின. பிற பாலங்களைக் குண்டு வைத்து தகர்த்தன. மேலும் நார்மாண்டிக்குச் செல்லும் சாலைகளின் மீது அமைந்திருந்த சில நகரங்களையும் கைப்பற்றின. ஒரு பிரிவினர் சுவார்ட் கடற்கரையைத் தாக்க வல்ல மெர்வில் பீரங்கிக் குழுமத்தைத் தாக்கி கைப்பற்றினர். தரைப்படைகள் கடற்கரையிலிருந்து முன்னேறி தாங்கள் கைப்பற்றிய பாலங்களையும், அரண்நிலைகளையும் அடையும் வரை அவற்றை, பல ஜெர்மானிய எதிர்த்தாக்குதல்களிலிருந்து பாதுகாத்தனர்.
இச்செயல்களால் நார்மாண்டி தாக்குதலுக்கான ஜெர்மானிய எதிர்வினைக்கு பெரும் இடைஞ்சல் ஏற்பட்டது. நார்மாண்டி கடற்கரையில் தரையிறங்கிய நேச நாட்டுப் படைகளை ஜெர்மானியர்களால் தடுத்து விரட்ட முடியவில்லை. ஜூன் 7ம் தேதி தரைப்படைகள் பிரிட்டானிய 6வது டிவிசன் கைப்பற்றிய நிலைகளை அடைந்தன. ஜூன் 10ம் தேதி, 6வது டிவிசன் தான் கைபற்றிய பகுதிகளுக்கு அருகிலுள்ள இடங்களையும் தாக்கி கைப்பற்றத் தொடங்கியது. இதன் பின்னர், ஜூன் 11 ம் தேதி முதல் ஆகஸ்ட் மாத மத்தி வரை வான்குடை வீரர்கள் தாங்கள் கைப்பற்றிய பகுதிகளில் பாதுகாப்புப் படைகளாக நிறுத்தப்பட்டிருந்தனர்.
மேற்கோள்கள்
பகுப்பு:மேற்குப் போர்முனை (இரண்டாம் உலகப் போர்) பகுப்பு:1944 நிகழ்வுகள் பகுப்பு:செருமன் வரலாறு பகுப்பு:பிரான்சின் வரலாறு
Operacja Deadstick
குளோராக்சிபைட்டு
குளோராக்சிபைட்டு (Chloroxiphite) என்பது Pb3CuO2Cl2(OH)2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அரிய ஆலிவ் பச்சை நிறம் முதல் பிசுதா பச்சை நிறம் வரை நிறங்கொண்ட காரீயம் தாமிரம் ஆலைடு கனிமம் என்று இது வகைப் படுத்தப்படுகிறது. இக்கனிமம் முதன்முதலில் 1923 ஆம் ஆண்டு இங்கிலாந்தின் சோமர்செட், மெண்டிப் மலையில்  மெண்டிபைட்டு என்ற கனிமத்துடன் சேர்ந்து காணப்படுகிறது. மெண்டிபைட்டு கனிமத்தைப் போலவே இதுவும் ஓர் ஆக்சிகுளோரைடு வகை கனிமமாகும். காரீயத்தின் தாதுவான கலீனா இரண்டாம் நிலை ஆக்சிசனேற்றம் அடைந்து குளோராக்சிபைட்டு உருவாகிறது. டையாபோலியைட்டு, பார்க்கின்சோனைட்டு, உல்பெனைட்டு, செருசைட்டு, ஐதரோசெருசைட்டு போன்ற கனிமங்களும் இக்கனிமமும் சேர்ந்து காணப்படுகின்றது.பச்சை என்ற பொருள் கொண்ட கிரேக்க மொழிச் சொல்லிலிருந்தும் மெல்லிய தகடு என்ற படிக வடிவத்தை அடிப்படையாக்க் கொண்டும் குளோராக்சிபைட்டு என்ற பெயர் வருவிக்கப்பட்டது.
மேற்கோள்கள்
பகுப்பு:ஆலைடு கனிமங்கள் பகுப்பு:ஈயக் கனிமங்கள் பகுப்பு:ஒற்றைச்சரிவச்சுக் கனிமங்கள் பகுப்பு:தாமிரம்(II) கனிமங்கள்
பதிவழிப்பு (கணக்கியல்)
பதிவழிப்பு (Write-off) என்பது கணக்கியலில் பயன்படுத்தப்படும் ஒர் சொல்லாகும். காப்புறுதி நிறுவனங்களில், வங்கிகளில், வணிக நிறுவனங்களில் கணக்கேட்டில் உள்ள ஒர் தரவினை நீக்குவதனை இது குறித்து நிற்கும்.
கடன்பட்டோர், நன்மதிப்பு, தொடக்கச்செலவு என்பன நிறுவனத்தின் கொள்கைக்கு அமைவாக பதிவழிக்கப்படும். இப்பதிவழித்த தொகை வருமான கூற்றில் நட்டமாக/செலவாக காட்டப்படும்.
கடன்பட்டோர் சிலரிடமிருந்து பணம் அறவிடமுடியாது என உறுதியாக தெரியவரும் பொழுது அத்தொகையினை குறிப்பிட்ட நபரின் கணக்கிலிருந்து பதிவழிப்பு செய்யப்படும். இத்தொகை அறவிடமுடியாக்கடன் ஆக வருமான கூற்றில் காட்டப்படும். அதாவது, ஓர் வியாபார நட்டமாக காட்டப்படும்.
தொடக்கச் செலவு எனும் பங்கு வழங்கலால் ஏற்படும் செலவானது அவ் வருடத்திலே முழுமையாக பதிவழிக்கப்படும்.இத்தொகையில் குறிப்பிட்ட வீதம் நட்டமாக எடுத்து வருமான கூற்றில் நிதிக்கிரயம் பகுப்பில் காட்டப்படும் எஞ்சிய தொகை ஐந்தொகையில் காட்டப்பட்டுள்ள நிதி ஒதுக்கத்தினை பயன்படுத்தி முழுமையாக கழிக்கப்படும்.
குறிப்பு 2007 இலங்கையில் நடைமுறையில் உள்ள கணக்கீட்டு நியமத்திற்கு ஏற்ப கட்டுரை அமைக்கப்பட்டுள்ளது. பதிவழிப்பு கொள்கை நாட்டுக்கு நாடு மாறுபடும்.
பின்னணி குரல் கலைஞர்கள்
பின்னணிக் குரல் கலைஞர்கள் திரைப்படத்துறையில் பணியாற்றும் பணியாளர்கள் ஆவர். நடிகர்களுக்கு மொழி தெரியாத போதும், குரல் வளம் இல்லாத போதும், பின்னணியில் இவர்கள் குரல் கொடுக்கின்றனர். மொழி, உச்சரிப்பு, சரிப்படாதபோதும், நடிப்பின்போது குரல் துல்லியத்திற்காகவும். பிறமொழி படைப்புகளை நமதாக்கும் நிமித்தமும், ஏற்கும் கதாபாத்திரங்களின் தன்மைக்கு பொலிவூட்டவும் கால்ஷீட் இல்லாமையை சரிக்காட்டவும் ஏற்படுத்தப்பட்டதே இத்துறை.
மேற்கோள்கள்
பகுப்பு:திரைப்படத் துறையினர் பகுப்பு:தொழில்கள்
விக்கிப்பீடியா-விமர்சனங்கள்
விக்கிப்பீடியா பற்றிய விமர்சனம் (Criticism of Wikipedia) இதன் உள்ளடக்கம், இதன் நடைமுறைகள், விக்கிபீடியா சமூகத்தின் தன்மை மற்றும் நடைமுறைகள் மற்றும் எவரும் திருத்தக்கூடிய ஒரு கட்டற்ற  கலைக்களஞ்சியமாக இதன் இயல்பு ஆகியவற்றை நோக்கி இயக்கப்படுகிறது. பயனர்கள் படைக்கும் உள்ளடக்கத்தின் உண்மை நம்பகத்தன்மை உரைநடை வாசிப்புத்திறன், கட்டுரைகளின் அமைப்பு ஆகியவை நம்பகத்தன்மையுடன் இல்லை. தலையங்க சமூகத்தில் முறையான  பாலினம் குறித்த முரண்பாடுகள், மற்றும் இனம் சாதி ஆகியவை சார்ந்து கருத்துகளை பதிவு செய்தல் ஆகியன  விக்கிபீடியா விமர்சகர்களின் முக்கியமான கவலைகளாகும். சமமற்ற, நடுநிலை தவறிய கருத்துருக்கள், படைப்புகள் ஆகியவற்றை ஏற்றுக்கொள்வது மற்றும் சர்ச்சைக்குரிய தலைப்புகளில் கட்டுரைகளைத் தக்கவைத்தல் ஆகியன விக்கிப்பீடியாவில் காண இயல்கிறது என்பதற்காகவும் விக்கிபீடியா விமர்சனத்திற்கு உள்ளாக வேண்டி உள்ளது. அறிமுகமில்லாதவர்களின் தொகுப்பு அனுமதிக்கும் காழ்ப்புணர்ச்சி, ஒருமித்த குழு உரையாடல், அடிக்கடி விவாதிக்க வேண்டிய சிக்கலான விதிமுறைகள் மற்றும் சில நேரங்களில் உருவாகும் சட்டம் தொடர்பான விக்கி வழக்காடல் போன்றவையும் விமர்சகர்களின் கவலைகளில் உள்ளடங்கும். இந்த காரணங்களுக்காக விக்கிபீடியாவின் முடிவை சில விமர்சகர்கள் கணித்துள்ளனர்.
உள்ளடக்கத்தின் விமர்சனம்
விக்கிபீடியாவின் நம்பகத்தன்மை பெரும்பாலும் கேள்விக்குள்ளாக்கப்படுகிறது. உண்மை, பாதி உண்மை ஆங்காங்கே காணப்படும் சில பொய்கள்" ஆகியவற்றின் கலவையே விக்கிப்பீடியா கட்டுரைகளின் உள்ளடக்கம் என தனது வாதத்தை எடுத்து வைக்கிறார் பத்திரிகையாளர் எட்வின் பிளாக். இவர் விக்கிப்பீடியா கட்டுரைகளின் உள்ளடகத்தையும் விமர்சனத்துடன் வகைப்படுத்தியுள்ளார் . பயனர்கள் உருவாக்கும் கட்டுரைகளில் பயனரின் குரல் அல்லது ஆர்வமுள்ள ஒத்த குழுக்களின் குரல் ஓங்கி ஒலித்து ஆதிக்கம் செலுத்துகின்றன என்று ஆலிவர் காம் குற்றம் சாட்டுகிறார்.
அச்சடிக்கப்பட்ட புத்தகங்கள், பிரசுரங்கள் போன்றவை தங்களது தரவுகளுக்கு ஒரு நம்பகத்தன்மையை ஏற்படுத்துகிறது. ஆனால் விக்கிப்பீடியா இத்தகைய நம்பகத்தன்மையை பயனாளிகளுக்கு அளிப்பதில்லை. இத்தன்மைேய யார் அறிவார் என்ற வினாவிைன எழுப்புவதாக விமர்சகர்களின் கருத்தாக உள்ளது." . விக்கிபீடியாவின் வாசகர் தான் வாசிக்கும் ஒரு குறிப்பிட்ட பகுதியை எழுதியவர் யார் என்பது தெரியாமல் படிப்பதும் அவர் அந்த துறைக்கு புதியவரா அல்லது புலமையும் அனுபவமும் வாய்ந்தவரா என்பதை அறிய முடியாததும், ஒரு குறை என்று 1992 ஆம் ஆண்டு முதல் 1997ஆம் ஆண்டு வரை என்சைக்ளோபீடியா பிரிட்டானிக்காவின் தலைமை பொறுப்பாசிரியராக இருந்த. இராபர்ட் மெக்கென்றி விமர்சிக்கிறார்.
விக்கிபீடியா மீதான உண்மையின் எடை என்ற கட்டுரையில், திமோதி மெசர்-குருசு கொடுக்கப்படும்  சான்றுகளின் ஒப்பீட்டு முக்கியத்துவத்தை பற்றி விமர்சித்தார். விக்கிபீடியா சரியான மற்றும் உறுதியான குறிக்கோளை முன்வைப்பதில்லை என்று கூறுகிறார். விக்கிப்பீடியாவில் ஒரு செய்தியை பற்றிய தகவல்கள் மேற்கோள் காட்டப்பட்ட ஆதாரங்களின் பெரும்பான்மையான கருத்தை முன்வைக்கின்றன என்கிறார். விக்கிபீடியாவில் காணப்படும் முழுமையற்ற உள்ளடக்கத்தின் அடிப்படையில் ஒரு கட்டுரையில் உள்ள குறைபாடுகள் வாசகருக்கு ஒரு தலைப்பைப் பற்றிய தவறான கருத்துக்களைத் தரக்கூடும் என்று மெனிகா கோலன்-அகுயர் மற்றும் ரேச்சல் ஏ. பிளமிங்-மே போன்றவர்கள் குறிப்பிட்டுள்ளனர்.
2007 ஆம் ஆண்டு அறிவு என்பது அதிகமானவர்கள் செய்திகள் கொட்டுவதால் வந்து விடுமா? என்றும் ஒரு சிலரே தமது ஆளமையாலும், உரத்த குரலிடுவதாலும் முன்னிலைப் படுத்தி செய்திகளை திணிக்கிறார்கள் என்ற பொருளில் ஊடகவியலார் ஆலிவர் காம் அவர்கள் தனது ஊடகக் கட்டுரையில் தனது விமர்சனக் குரலை பதிப்பிட்டுள்ளார். இது போலவே டிம்மோதி மெஸ்ஸர்-குரூஸ், மோனிகா காலோன், ரேச்சல் ஏ. பிளமிங், ஆகியோரும் தமது பாணியில் விமர்சனங்களை தெரிவித்துள்ளனர்.
டாரியுஸ் ஜெமிலினியாக், ஆரோன் ஹாப்கர், போன்றோரும் இத்தகைய விமர்சகர்கள் பட்டியலில் இணைந்தவர்களில் குறிப்பிடத்தக்கவர்கள்.
விக்கிபீடியா என்பது எவரும் திருத்தக்கூடிய ஒரு திறந்த புத்தகமாக, கலைக்களஞ்சியமாக உள்ளது. இத்தகைய சுதந்திரத் தன்மையே, விமர்சகர்கள் விக்கிபீடியாவின் மீது விமர்சனங்களை தொடுப்பதற்கான முக்கிய காரணியாக விளங்குகிறது. உள்ளீடுகள், தரவுகளின், வடிவமைப்பு, உண்மை நம்பகத்தன்மை, மொழிநடை, வாசிப்புத்திறன்; போன்றவையும், மேற்கோள்களின் தன்மையும், கட்டுரைகளின் அமைப்பு ஆகியன இத்தகைய விக்கிபீடியா விமர்சகர்களின் நம்பிக்கையை பெறவில்லை என்பதைக் காணமுடிகிறது.
மேலும் கவலைகளில் பதற்றத்துடன் சரியான தகவல்கள் திருத்தப்பட அனுமதிக்கும் நடைமுறையும் இத்தகைய விமர்சகர்களுக்கு விவாதப் பொருளாகவும், விமர்சனப் பொருளாகவும் அமைந்துள்ளது தவிர்க்க முடியாததாகும். இது விக்கிப்பீடியாவின் பெயருக்கு கலங்கம் ஏற்பத்திவிடுமோ என்ற ஐயப்பாடும் இத்தகைய விமர்சகர்களின் கருத்தில் உள்ளது.
சில விமர்சகர்கள் விக்கிப்பீடியாவில் உள்ள தகவல்கள், நடைமுறைகள், விக்கிப்பீடியர்களின் செயல்பாடுகள், மற்றும் யார்வேண்டுமானாலும் உள்நுழைந்து தகவல்களை சரி செய்வதாக நினைத்து சிதைத்துவிடும் செயல்பாட்டையும் ஐயத்துடன் உற்று நோக்குகிறார்கள்.
புற இணைப்புகள்
பகுப்பு:விக்கிப்பீடியா பகுப்பு:விக்கிப்பீடியா விமர்சனங்கள்
சின்சினாட்டி
சின்சினாட்டி (Cincinnati) ஐக்கிய அமெரிக்காவின் ஒகையோ மாநிலத்தின் ஒரு பிரதான நகரமாகும்.
மேற்கோள்கள்
பகுப்பு:அமெரிக்க நகரங்கள் பகுப்பு:ஒகையோ
தயோகார்பானிக் அமிலம்
தயோகார்பானிக் அமிலம் (Thiocarbonic acid) H2CS3 என்ற மூலக்கூற்று வாய்ப்பாடு கொண்ட ஒரு கனிம வேதியியல் அமிலமாகும். இது கார்பானிக் அமிலத்துடன் தொடர்புடைய ஒரு வேதிச்சேர்மம் ஆகும்.
ஐதரோசல்பைடும் கார்பன் டை சல்பைடும் வினைபுரிந்து தொகுப்பு முறையில் தயோகார்பானிக் அமிலத்தை உருவாக்குகின்றன.:CS2 + SH− → S2CSH−
தயோ கார்பானிக் அமிலத்தைச் சூடாக்கும் போது சிதைவடைகிறது.
மேற்கோள்கள்
பகுப்பு:ஐதரசன் சேர்மங்கள் பகுப்பு:கந்தகச் சேர்மங்கள் பகுப்பு:கனிம கரிமச் சேர்மங்கள்
திரையரங்கு
திரையரங்கு என்பது திரைப்படங்களைப் பார்ப்பதற்கான ஒரு இடம் ஆகும். சில தற்காலிகத் தேவைகளுக்காகவும், வசதிகள் குறைந்த இடங்களிலும் திரைப்படங்களைத் திறந்த வெளியில் காண்பிப்பது உண்டு. ஆனால், தற்காலத்தில் திரையரங்குகள் சிறப்பு வசதிகளுடன் அமைக்கப்பட்ட கட்டிடங்களாகவே இருக்கின்றன. பெரும்பாலான திரையரங்குகள் பொதுமக்களுக்குத் திரைப்படங்களைக் காண்பிப்பதற்காக வணிக நோக்கில் இயங்குகின்றன. மக்கள் குறித்த தொகையைக் கொடுத்து நுழைவுச் சீட்டுக்களை வாங்கித் திரை அரங்குகளில் திரைப்படம் பார்க்கின்றனர். திரையரங்குகளின் ஒரு பக்கத்தில் பெரிய திரை அமைக்கப்பட்டு இருக்கும். படமெறிகருவிகளைப் பயன்படுத்தி அத்திரையில் படம் காண்பிக்கப்படும். பார்வையாளர்கள் திரையை நோக்கியபடி அமர்ந்து திரைப்படங்களைப் பார்ப்பர். நவீன திரையரங்குகள் எண்ணிமப் படமெறிதல் வசதிகளுடன் அமைக்கப்படுகின்றன. இதனால், திரைப்படச் சுருள்களை உருவாக்கும் தேவையும், அவற்றை ஓரிடத்தில் இருந்து இன்னோரிடத்துக்கு எடுத்துச் செல்லும் தேவையும் இல்லாமல் ஆக்கப்படுகிறது.
செம்பியன்மகாதேவி ஊராட்சி
செம்பியன்மகாதேவி ஊராட்சி (Sembiyanmahadevi Gram Panchayat), தமிழ்நாட்டின் நாகப்பட்டினம் மாவட்டத்தில் உள்ள நாகப்பட்டினம் ஊராட்சி ஒன்றியத்தில் அமைந்துள்ளது. இந்த ஊராட்சி, கீழ்வேலூர் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1679 ஆகும். இவர்களில் பெண்கள் 814 பேரும் ஆண்கள் 865 பேரும் உள்ளனர்.
திரையரங்கு
வடிவமைப்பு
மரபுவழியாக ஒரு திரையரங்கு, ஒரு நாடக அரங்கைப் போலவே வரிசையாக அடுக்கப்பட்டு இருக்கும் இருக்கைகளைக் கொண்ட ஒரு பார்வையாளர் மண்டபத்தைக் கொண்டிருக்கும். இதுவே ஒரு திரையரங்கின் முக்கியமான பகுதி. திரையரங்கக் கட்டிடத்தின் நுழைவாயிலுக்கு அருகில் நுழைவுக் கூடம் இருக்கும். திரைப்படம் பார்க்க வரும் மக்களையும், படம் முடிந்து வெளியேறும் மக்களையும் கொள்ளத்தக்கதான இடவசதியை இது கொண்டிருக்கும். பார்வையாளர்களுக்கு நுழைவுச் சீட்டு வழங்கும் இடமும் பெரும்பாலும் இந்த நுழைவுக் கூடத்திலேயே இருக்கும். இதைவிடச் சிற்றுண்டிகள், குளிர்பானங்கள் போன்றவை விற்பதற்கான இடம், ஆண்களுக்கும் பெண்பளுக்குமான தனித்தனிக் கழுவறைகளும் நுழைவுக்கூடப் பகுதியிலேயே அமைந்திருக்கும்.
செம்பியன்மகாதேவி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
திரையரங்கு
வடிவமைப்பு
பார்வையாளர் மண்டபத்தின் ஒரு பக்கத்தில் வெள்ளை நிறம் கொண்ட ஒரு பெரிய திரை இருக்கும். இதற்கு எதிர்ப்புறச் சுவருக்குப் பின்புறத்தில் உயரத்தில், படமெறி கருவிகளுக்கான அறை இருக்கும். சுவரில் உருவாக்கப்படும் சிறிய துவாரங்களூடாக படமெறிகருவிகளில் இருந்து படம் திரையில் விழுமாறு காண்பிக்கப்படும்.
செம்பியன்மகாதேவி ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
திரையரங்கு
வடிவமைப்பு
பார்வையாளர் பகுதியின் தளம், திரைக்கு அண்மையில் இருந்து பின்னோக்கிச் செல்லும்போது உயர்ந்துகொண்டு செல்லும் வகையில் படியமைப்புக் கொண்டதாக அமைந்திருக்கும். இதனால் பின் பகுதியில் அமர்ந்திருக்கும் பார்வையாளரும், முன்னே இருப்பவர்களினால் மறைக்கப்படாமல் படத்தைப் பார்க்க முடியும்.
செம்பியன்மகாதேவி ஊராட்சி
சான்றுகள்
பகுப்பு:நாகப்பட்டினம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
திரையரங்கு
வடிவமைப்பு
பகுப்பு:அரங்குகள்
இரிடியம்
இரிடியம் (Iridium) என்பது Ir என்ற மூலக்கூற்றுவாய்ப்பாடு கொண்டஒரு தனிமம் ஆகும். இத்தனிமத்தின்அணுஎண் 77 ஆகும். பிளாட்டினம் தொகுதியைச் சேர்ந்த இடைநிலைத் தனிமமான இது கடினமானதாகவும், நொறுங்கக்கூடியதாகவும் வெள்ளி தனிமத்தைப் போலவெண்மை நிறங்கொண்டதாகவும் உள்ளது.
ஒசுமியம் தனிமத்தை அடுத்து இரண்டாவது அடர்த்தி மிகுந்த தனிமமாக இரிடியம் கருதப்படுகிறது. 2000 °செல்சியசு வெப்பநிலைக்கு அதிகமான உயர்வெப்பநிலையிலும் இரிடியம் அரிப்பைத் தடுக்கும் ஒரு தனிமமாக உள்ளது. சில உருகிய உப்புக்களும் ஆலசன்களும் மட்டும் திடநிலை இரிடியத்தை அரிக்கும் தன்மை கொண்டவையாக உள்ளன என்றாலும், கடைசியாகப் பிரித்தெடுக்கப்படும் இரிடியம் தூள் மிகவும் வினைத்திறன் கொண்டதாகவும் எளிதில் தீப்பற்றக்கூடியதாகவும் காணப்படுகிறது.